|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γερανίου 28, 105 52, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail: **[eka.press@gmail.com](mailto:eka.press@gmail.com)** ■

Αθήνα, 23/01/2025

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καλεί σε μαζική συμμετοχή στην κινητοποίηση της Κυριακής 12 μ.μ. στο Σύνταγμα, για να διαδηλώσουμε μαζί με τις οικογένειες των θυμάτων, τους εργαζόμενους και τη νεολαία. Δεν θα επιτρέψουμε να συγκαλυφθεί το έγκλημα των Τεμπών.

Τα νέα ηχητικά ντοκουμέντα από το έγκλημα στα Τέμπη καταρρίπτουν εκκωφαντικά την προσπάθεια συγκάλυψης που επιχειρείται από την κυβέρνηση, την ΕΕ και την Hellenic Train, με σκοπό την απελευθέρωση και την ιδιωτικοποίηση των σιδηροδρόμων, το κυνήγι του κέρδους και τη μείωση του κόστους. Επιβεβαιώνεται με τον πιο τραγικό τρόπο ότι πολλά από τα θύματα επέζησαν από την σύγκρουση και βρήκαν φριχτό θάνατο από τις εκρήξεις και την πυρκαγιά που ακολούθησε.

Το ΕΚΑ καλεί τους εργαζόμενους συνολικά σε κάθε χώρο δουλειάς, μέσα από τα Σωματεία τους, να διασφαλίσουν τα μέτρα προστασίας για την ασφάλεια και την υγεία σε όλους τους εργασιακούς χώρους.

**«…ΔΕΝ ΕΧΩ ΟΞΥΓΟΝΟ»**

**ΟΛΟΙ ΣΤΟ ΣΥΝΤΑΓΜΑ ΤΗΝ ΚΥΡΙΑΚΗ 26 ΓΕΝΑΡΗ ΣΤΙΣ 12μ.μ.**

**Το Δ.Σ.**